recursal/SuperWikiNEXT-32B huggingface dataset:
מייג'ור גנרל **מוחמד עלי ג'עפרי** (בפרסית: **محمدعلی جعفری**; נולד ב-1 בספטמבר 1957) הוא איש צבא איראני, היה המפקד העליון של משמרות המהפכה האיראניים בין השנים 2007 ל-2019. הוא מונה לתפקיד על ידי המנהיג העליון עלי חמינאי ב-1 בספטמבר 2007, במקומו של הגנרל יחיא רחים ספווי.

ביוגרפיה
--------

נולד ביזד ב-1957 ולמד הנדסה אזרחית באוניברסיטת טהראן. הוא השתתף בהפגנות נגד השאה ואף נעצר ונכלא בשל מעורבותו זו. עם פרוץ מלחמת איראן-עיראק לחם ג'עפרי בכוח בסיג' ובהמשך הצטרף למשמרות המהפכה. הוא שימש בתפקידי פיקוד שונים בזירות הדרום והמערב והשתתף במבצעים צבאיים.

לאחר המלחמה סיים ג'עפרי את לימודיו ובהמשך לימד באוניברסיטה של משמרות המהפכה לפיקוד ומטה (אנ'). הוא מונה לעמוד בראש מרכז מחקר אסטרטגי שתכנן אסטרטגיות הגנתיות חדשות עבור איראן. ג'עפרי פיתח רעיונות בנושא לוחמה א-סימטרית (ולא קונבנציונלית) שהתבססו על לקחי מלחמת איראן-עיראק. 

לפני מינויו למפקד, שימש ג'עפרי כמפקד מטה ת'ראללה (אנ') בטהראן, האמון על אבטחת הבירה האיראנית.

במהלך כהונתו כמפקד משמרות המהפכה, הטיל האיחוד האירופי על ג'עפרי סנקציות בשל מעורבות איראן בדיכוי המחאה בסוריה.

הוא גיסו של מוחמד באקר זולקדר (אנ'), ששימש בעבר סגן שר הפנים של איראן.

קישורים חיצוניים
----------------

ויקישיתוף מדיה וקבצים בנושא **מוחמד עלי ג'עפרי** בוויקישיתוף
* Iran changes Revolutionary Guards commander, ‏1 בספטמבר 2007, באתר סוכנות הידיעות רויטרס (באנגלית)


|  |  |
| --- | --- |
| בקרת זהויות עריכת הנתון בוויקינתונים | 
* GND: 1188492284
* LCCN: n2014217431
* VIAF: 306383505
* WorldCat: lccn-n2014217431

 |
**עקעק** (שם מדעי: *Pica*) סוג של עורביים מסדרת ציפורי שיר החיים באירופה, אסיה, אוסטרליה ואמריקה הצפונית. בסוג ארבעה מינים המשתייכים לקבוצת העקעקים שאינה טקסונומית.

מאפיינים
--------

העקעקים בולטים במראם השחור, בטנם הלבנה ונוצות כנפיהם הירוקות-תכולות. הם בעלי זנב ארוך וגדול והם מצויים הרבה על הקרקע. כמו שאר בני המשפחה הם אוכלי כל הניזונים מיצורים קטנים וגם מאגוזים וזרעים. הם עופות אמיצים שאינם פוחדים מהאדם וידוע שעלולים לחטוף חפצים נוצצים.

העקעק האוסטרלי מסוגל לזהות את פניהם של 30 איש ולזכור אותם שנים. בשנת 2019 החלה מדענית אוסטרלית לחקור עופות אלה והרכיבה על כמה מהם התקני מעקב. בשילוב של התנהגות חברתית ויכולת קוגניטיבית פיצחו עקעקים אחרים את מנגנון הסגירה של ההתקנים והסירו אותם.

  

העקעק - ציור של קלוד מונה

מיון
----

* סוג עקעק (*Pica*)
	+ מין עקעק זנבתן (*Pica pica*)
	+ מין עקעק קוריאני (*Pica sericea*)
	+ מין עקעק צהוב-מקור (*Pica nuttalli*)
	+ מין עקעק שחור-מקור (*Pica hudsonia*)

קישורים חיצוניים
----------------

ויקישיתוף מדיה וקבצים בנושא **עקעק** בוויקישיתוף
* עקעק, באתר ITIS (באנגלית)
* עקעק, באתר NCBI (באנגלית)
* עקעק, באתר Animal Diversity Web (באנגלית)
* עקעק, באתר GBIF (באנגלית)

### הערות שוליים

1. ↑  אתר למנויים בלבד ניו יורק טיימס, במפגן נדיר של אלטרואיזם, ציפורים הסירו מתקני מעקב שהוצמדו לחברותיהן, באתר הארץ, 20 במרץ 2022

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007556591305171
* LCCN: sh2007003306

 |
**זכוכעשיים** (שם מדעי: Sesiidae; בעבר: Aegeriidae) היא משפחת חרקים בסדרת הפרפראים, בעלי גלגול מלא. המשפחה מונה כמה מאות מינים, כ-12 מהם ידועים בישראל.

מאפיינים
--------

הסימן המייחד את משפחת הזכוכעשיים, ושנתן להם את שמם העברי, הוא כנפיהם שחלקם הגדול שקוף וחסר קשקשים. תופעה זו, המקנה להם דמיון לצרעות, נקראת חקיינות (מימיקרי). החוקרים מאמינים שדמיון זה מהווה הגנה מפני טורפים, ומאפשר להם להתעופף בשעות היום

גופם מוארך, הבטן שחורה עם פסי רוחב צהובים לעיתים קרובות, והיא צרה יותר בחלקה הקדמי (קרוב לראש). בקצה הבטן בולטות שערות שחורות ארוכות. 

הזכוכעשיים ניזונים מצוף בעזרת חדקם המפותח. יש והזכוכעשיים מוצצים את הצוף תוך כדי רפרוף, כמנהג הרפרפיים.

הנקבות מטילות את הביצים בחספוסים, בסדקים, בפצעים או על הקליפה של גזעים וענפים. הזחל מתחיל את התפתחותו מתחת הקליפה, ורק לאחר מכן חודר לעצה. בתוך העצה הוא נובר לרוב כלפי מעלה.

ראו גם
------

* זכוכעש הצפצפה

קישורים חיצוניים
----------------

ויקישיתוף מדיה וקבצים בנושא **זכוכעשיים** בוויקישיתוף
* זכוכעשיים, באתר ITIS (באנגלית)
* זכוכעשיים, באתר NCBI (באנגלית)
* זכוכעשיים, באתר האנציקלופדיה של החיים (באנגלית)
* זכוכעשיים, באתר GBIF (באנגלית)
* זכוכעשיים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph115437

 |
**ארמניה הזַקארידית** (בארמנית: **Զաքարյան Հայաստան**) הוא מונח המתאר את השטחים שניתנו בארמניה לנסיך זקאריד-מחארגרזלי כפייף על ידי תמר מלכת הממלכה הגאורגית המאוחדת.

היסטוריה
--------

עם התמוטטות שושלת בגרטוני הארמנית נכבשה ארמניה, שלב אחר שלב, על ידי האימפריה הביזנטית, הסלג'וקים והממלכות המוסלמיות. במהלך המאה השתים עשרה נהנו הבגרטים מגאורגיה מתחיית שלטונם, והצליחו להתפשט לתוך שטחי ארמניה שהיו בשליטת המוסלמים. למרות קשיים בתקופת שלטונו של גיאורגי השלישי המשיכו ההצלחות גם בתקופת בתו תמר המלכה. הצלחות אלה נבעו בעיקר בזכות הגנרלים זאקארה ואיוואנה. בסביבות שנת 1199, הם כבשו את העיר אני (Անի) ובשנת 1201 נתנה להם תמר את העיר כפייף. בסופו של דבר הגיע שטחי הפייף לשטחי ארמניה שהיו בשליטת הבגרטים הארמנים.

כאשר החווארזמים הגיעו לאזור, בשנת 1225, נשלטה העיר דווין (Դվին) על ידי איוונה הבא בימים, שנתן את אני לאחיינו שנשה (שאהאנשאה), בנו של זאקארה. דווין אבדה אבל הערים קארס ואני לא נכנעו.

אף על פי כן, כאשר המונגולים כבשו את אני, בשנת 1236, היה להם יחס ידידותי לזאקארידים. הם אישרו את שנשה כפייף על השטחים שהיו ברשותו ואף הוסיפו לו את הפייף של אבאג, בנו של איוואנה. מאוחר יותר, בשנת 1243, נתנו המונגולים את אהלאט לנסיכה תמתה, בתו של איוואנה.

לאחר כיבושה של אני בידי המונגולים, בשנת 1236, הפכו הזאקארידים לווסאל של המונגולים. צאצאיהם המשיכו להחזיק באני עד לשנות השלושים של המאה הארבע עשרה, כאשר הם נכנעו לעות'מאנים, כולל קרה קויאולו, שהפכו את אני לבירתם.

קישורים חיצוניים
----------------

* מק צ'אהין (2001), **ממלכת ארמניה**, עמ' 235, 350, ISBN 0700714529, (אנגלית)

הערות שוליים
------------

1. 1 2 3 4  סטיוון סים, העיר אני: היסטוריה קצרה מאוד
2. 1 2 3 4 5 6 7  ולדימיר מינורסקי (1953), **מחקרים בהיסטוריה של הקווקז**, עמ' 102-103, ISBN 0521057353
3. ↑  **אהלט** - עיר היסטורית בנפת ביטליס שבטורקיה
4. ↑  **קרה קויאולו** - פדרציה שיבטית של הטורקים ששלטה בארמניה, אזרבייג'ן בעבר הקווקז ובחלקים מעיראק
**אדם אריאל** (נולד ב-10 בדצמבר 1994) הוא כדורסלן ישראלי המשחק בעמדת הסמול פורוורד והקלע במכבי עירוני רמת גן.

קריירה
------

### הפועל ירושלים (2015-2012)

אריאל נולד בירושלים וגדל במחלקת הנוער בהפועל ירושלים. כבר בגיל 18 קלע את הנקודה הראשונה שלו בבוגרים במדי הפועל ירושלים, מול מכבי אשדוד. גם את עונתו השנייה והשלישית אריאל העביר במדי ירושלים, כשהוא מקבל כ-10 דקות בממוצע בשתי העונות שלו. אריאל שיחק בקבוצת הבוגרים של הפועל ירושלים בשלוש העונות הראשונות בליגת ווינר סל. הוא אף היה שותף לזכייה הראשונה של הקבוצה באליפות המדינה. בעונתו האחרונה בקבוצה, 2014/2015, הוא העמיד ממוצע של 3.4 נקודות, 1.6 ריבאונדים ו-0.6 אסיסטים למשחק בליגה, עם 34.4% לשלוש ו-75% מהקו.

### ברמרהאפן (2016-2015)

בקיץ 2015 חתם אריאל בקבוצת ברמרהאפן הגרמנית, שאומנה בזמן זה על ידי מולי קצורין. בשמונה משחקים הוא רשם 2.0 נקודות, 0.6 ריבאונדים, 0.1 אסיסטים ו-38% לשלוש ב-7 דקות בממוצע.

### הפועל חולון (2016-2015)

בתחילת ינואר 2016 אריאל חזר ארצה והצטרף להפועל חולון. ב-10 מתוך 19 משחקים עלה בחמישייה ותרם 2.8 נקודות, 1.7 ריבאונדים ו-0.4 אסיסטים למשחק.

### מכבי אשדוד (2018-2016)

בשנים 2016-2018, שיחק אריאל במכבי אשדוד באר טוביה. משחקיו בעונת 2016/2017 נקטעו עקב פציעה שהצריכה החלמה ממושכת. אריאל התבלט בעונה זאת כקלעי מצוין עם 45% לקליעות בעונת 2017/18 מאחורי קו ה-3 נקודות.

### מכבי ראשון לציון (2020-2018)

ב-3 ביולי 2018, חתם אריאל במכבי ראשון לציון לשנתיים ועלה עימה למשחק הגמר פעמיים. ב-9 ליולי 2020 שבר אריאל שיא קריירה כשקלע 28 נקודות במשחק נגד הפועל חולון. בפיינל פור של עונת 20–2019 קלע אריאל שלשה מכרעת מול קבוצת נעוריו הפועל ירושלים שהעלתה את ראשון לציון לגמר ליגת העל, בו היא הפסידה למכבי תל אביב.

### הפועל ירושלים (2022-2020)

ב-11 באוגוסט 2020 חתם אריאל בקבוצת נעוריו, הפועל ירושלים. ב-12 בספטמבר 2021 מונה אריאל לקפטן הקבוצה. ב-24 במאי 2021 קלע אריאל 15 נקודות בניצחון 83-82 של קבוצתו על מכבי תל אביב כולל שלשת הניצחון עם 0.7 שניות שנשארו למשחק.

### הפועל תל אביב (2022-הווה)

לאחר עונת 2021/22 אריאל לא האריך חוזה בהפועל ירושלים, ונשאר שחקן חופשי. לאחר פציעתו והשחרור של שחקן הפועל תל אביב טראוויס ווריק,ב-23 באוגוסט 2022 חתם אריאל על חוזה לעונה אחת+ אופציה לעוד עונה בהפועל תל אביב

אדם אריאל במדי הנבחרת, 2018.

קריירת נבחרות
-------------

ביוני 2018 זומן אריאל לראשונה לסגל נבחרת ישראל הבוגרת לקראת המשחקים מול נבחרות יוון ובריטניה, במסגרת מוקדמות גביע העולם. בפברואר 2023 זומן אריאל לסגל הנבחרת במסגרת מוקדמות אליפות העולם.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל, באתר היורוליג
* דף השחקן באתר מנהלת ליגת העל בכדורסל

הערות שוליים
------------

1. ↑  אדם אריאל, באתר ספסל - הבית של הכדורסל הישראלי
2. ↑  ברק חקלאי, אדם אריאל עזב את הפועל י-ם וחתם בגרמניה, באתר ynet, 6 ביולי 2015
3. ↑  אור שקדי‏, הפועל חולון: אדם אריאל חתם רשמית עד תום העונה, באתר וואלה!‏, 8 בינואר 2016
4. ↑  אור שקדי‏, מכבי אשדוד/באר טוביה: אדם אריאל גמר את העונה, באתר וואלה!‏, 14 בפברואר 2017
5. ↑  ynet, סל ניצחון: אדם אריאל - מכבי ראשון לציון בפיינל פור, **ynet**, 26 ביולי 2020
6. ↑  אפרת עמורבן, סגל נבחרת ישראל פורסם, עומרי כספי בחוץ, באתר ynet, 11 ביוני 2018
פירוש נוסף ערך זה עוסק בסוג של תיק. אם התכוונתם לשיר של נועה קירל, ראו פאוץ' (שיר).
פאוץ'
פאוץ'
**פאוץ'** (לפי האקדמיה ללשון העברית, **פֻּנְדָּה**) הוא תיק קטן שמחובר לחגורה. בגרמניה הם נקראים "Bauchtasche" ("תיק בטן"), בצרפת, "banana bags", באנגליה, "bum bags" ובדרך כלל הם נקראים פאני פאקס (Fanny pack). בישראל הם נקראים לרוב "פאוץ'". הם נלבשים גם על ידי גברים וגם על ידי נשים.

האינדיאנים לבשו חגורות עם תיק וכך גם בימי הביניים. בזמנו שימשו אף להסתרת נשק. בימי הביניים נהגו ללבוש תיקים סביב החגורה בהם נשאו כסף ופריטים נחוצים אחרים. תיק זה העיד על מעמד הלובש אותו. לרוב היה עשוי מעור. במאה ה-15 לבשו הצרפתים תיק צמוד לחגורה שנקרא chatelaine bag. הם השתמשו בו כדי לשאת מספריים, שעון, מפתחות וכדומה. הסקוטים נהגו ללבוש תיק סביב החגורה הנקרא sporran. הוא עשוי מעור או מפרווה ומקושט במכת, שער סוס, גדילים ואף ראש בעל חיים.הוא משמש בארנק כסף וכתיק לחפצים אישיים. החל משנות ה-80 החלו ללבוש חגורות תיקים. הלבוש נוח לספורט ובעיקר לריצות, אך גם ניתן למצוא אותו בתצוגות אופנה.

קישורים חיצוניים
----------------

ויקישיתוף מדיה וקבצים בנושא **פאוץ'** בוויקישיתוף

הערות שוליים
------------

1. ↑  פֻּנְדָּה, באתר האקדמיה ללשון העברית
2. ↑  ההיסטוריה של תיק החגורה, באתר "instyle.com" (באנגלית)
3. ↑  [he-promotional-fanny-pack-a-history.asp
  funny pack], he-promotional-fanny-pack-a-history.asp
 (הקישור אינו פעיל)
4. ↑  תיק חגורה, באתר
תבנית {{אמן}} ריקה מתוכן. יש להזין פרמטרים בערך או בוויקינתונים. 
**הַינְרִיךְ מוֹרִיץ רוֹמְבֶּרְג** (בגרמנית: **Moritz Heinrich Romberg**; ‏) היה רופא ונוירולוג יהודי גרמני שפרסם ספר לימוד קלאסי רב-כרכים בין 1840 ל-1846. נחשב לחלוץ הנוירולוגיה, הוא היה הראשון שתיאר את מבחן רומברג, סימן רפואי לפגיעה בפרופריוספציה בחולה.

רומברג נולד במיינינגן (Meiningen), עיירה בתורינגיה בגרמניה. רומברג התמודד עם קשיים מוקדמים עם מותו של אביו, סוחר יהודי. בעקבות הטרגדיה הזו, עברה אמו עם רומברג ואחותו הצעירה לברלין. בברלין בילה רומברג את שארית חייו, ובסופו של דבר תרם תרומה משמעותית בתחום הנוירולוגיה.

רומברג למד רפואה בברלין, שם קיבל את הדוקטורט שלו ב-1817 עם תזה על רככת. לאחר מכן שהה בווינה למטרות לימודים. לאחר מכן חי ועבד רומברג בברלין-מיטה במשך שנים רבות, כולל כרופא לעניים מ-1820 עד 1845. בשנת 1830 סיים את ההביליטציה שלו בפתולוגיה. הוא היה ראש הפוליקליניקה הרפואית בברלין-שאריטה ונחשב למייסד שותף של "האסכולה הנוירולוגית הגרמנית" ומייסד הנוירולוגיה הקלינית כדיסציפלינה מדעית.

הוא תיאר את מה שמכונה כיום מבחן רומברג בתיאור המקורי שלו על שדפת (אנ') (מחלה הנגרמת על ידי עגבת הפוגעת בחלק האחורי של עמוד השדרה). הוא סיפר על תסמינים מוקדמים כ:"כפות הרגליים מרגישות קהות בעמידה, בהליכה או בשכיבה, ולמטופל יש תחושה כאילו היו מכוסות בפרווה; ההתנגדות של הקרקע אינה מורגשת"

את מבחן רומברג הוא תיאר כ:"ההליכה מתחילה להיות לא בטוחה... הוא מניח את רגליו בכוח רב יותר... הפרט שומר את עיניו על רגליו כדי למנוע מהתנועות שלו להפוך עוד יותר לא יציבות. אם הוא הוא מצווה לעצום את עיניו כשהוא במנח זקוף, הוא מתחיל מיד להתנודד מצד לצד; חוסר הביטחון בהליכתו גם בולט יותר בחושך". רומברג לא הבחין בכך בשיתוקים אחרים.

חוסר היציבות בעיניים עצומות (אטקסיה חושית), מתייחס לאובדן תחושת המיקום ברגליים ובכפות הרגליים שבדרך כלל מפצה עליהן המטופל המשתמש בראייה כדי לספק מידע זה. אבל כשהעיניים עצומות או בחושך, אובדן תחושת המיקום גורם לחוסר יציבות ולעיתים לנפילה, כפי שתיאר רומברג.

רומברג גם תיאר את תסמונת פארי-רומברג יחד עם המדען הבריטי כיילב הילייר פארי (אנ').

הוא היה אחד ממספר מספר בודד של נוירולוגים חדשניים באירופה שבתקופה 1820–1850 הכניסו לשימוש תצפית קלינית והיסק למה שהיה אז דיסציפלינה בסיסית. מיוחס לו כי היה "הנוירולוג הקליני הראשון".

אחיינו של רומברג, אדוארד היינריך הנוך (אנ'), היה רופא שנודע בתיאור ארגמנת על שם שונליין-הנוך.

קישורים חיצוניים
----------------

ויקישיתוף מדיה וקבצים בנושא **מוריץ היינריך רומברג** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

* ROMBERG, MORITZ HEINRICH: in the Jewish Encyclopedia

ביאורים
-------

1. ↑  שַׁדֶּפֶת היא ההצעה של האקדמיה העברית ל-Tabes dorsalis, מכונה גם סיפיליס שלישוני

הערות שוליים
------------

1. ↑  Schiffter, Roland (2010-08-01). "Moritz Heinrich Romberg (1795–1873)". *Journal of Neurology* (באנגלית). **257** (8): 1409–1410. doi:10.1007/s00415-010-5552-1. ISSN 1432-1459.
**מעד'א חסבאני** הוא קצין צה"ל בדימוס. הגיע לדרגת תת-אלוף וכיהן כראש מטה פיקוד המרכז וכסגן מפקד מתאם פעולות הממשלה בשטחים. כיהן כראש המועצה המקומית יאנוח-ג'ת בשנים 2013–2018.

קורות חיים
----------

חסבאני גדל ביאנוח ולמד בתרשיחא.

התגייס לצה"ל בנובמבר 1977 ושירת ביחידת הסיור 244 ("פלס"ר שחר"). לאחר קורס מ"כים, אותו עבר במסגרת גדוד 17 של חטיבת גולני, ולאחר קורס קצינים, חזר ליחידה ושירת כמפקד צוות וסגן מפקד היחידה. במלחמת לבנון הראשונה שירת כקצין המבצעים של עוצבת ברעם וכמפקד פלס"ר שחר. בתפקידיו הבאים שירת כקצין אג"ם של עוצבת ברעם, סגן מפקד גדוד שקד ומפקד בסיס הטירונים בתל ערד. בשנים 1992 עד 1993 פיקד על גדוד חרב. ב-1993 מונה למפקד החטיבה הדרומית באוגדת עזה ולאחר מכן יצא ללימודים. ב-1996 מונה למפקד החטיבה הצפונית ברצועת עזה ופיקד עלייה בעת מהומות מנהרת הכותל ומותו של סגן מפקד האוגדה נביה מרעי, קודמו של חסבאני בתפקיד. ב-1998 מונה לסגן מפקד אוגדת אזור יהודה ושומרון ולאחר מכן לראש מטה פיקוד המרכז. בתפקידו האחרון בשירות הקבע כיהן כסגן מפקד מתאם פעולות הממשלה בשטחים.

ב-2008 התמודד לראשות המועצה המקומית יאנוח-ג'ת אך לא נבחר. בבחירות בנובמבר 2013 התמודד פעם נוספת, ונבחר לראש המועצה. ב-2018 התמודד פעם נוספת לראשות המועצה אך הפסיד ברוב קטן ליריבו מועדאד סעד.

חיים אישיים והשכלה
------------------

חסבאני נשוי ואב לשני בנים ושלוש בנות. הוא בעל תואר ראשון במזרחנות ותואר ראשון במשפטים, בוגר המכללה לביטחון לאומי ובעל תואר שני במדע המדינה.

קישורים חיצוניים
----------------

ויקישיתוף מדיה וקבצים בנושא **מעד'א חסבאני** בוויקישיתוף
* בן עמי מוסק, הראש החדש של השכנים, עיתון כפר ורדים, נובמבר 2013

| מפקדי החטיבה הצפונית באוגדת עזה  |
| --- |
| 

|  |
| --- |
| דני טופוס • מירון קרן • ישראל זיו • שאול אריאלי • נביה מרעי • מעד'א חסבאני • דוד אוחנה • חמאדה גאנם • יואל סטריק • אבי לוי • מוני כץ • רון אשרוב • עופר לוי • עופר וינטר • ירון פינקלמן • יקי דולף • אבי רוזנפלד • יואב ברונר • עמי ביטון • חיים כהן |

 |

| מפקדי החטיבה הדרומית באוגדת עזה  |
| --- |
| 

|  |
| --- |
| יצחק אברכהן • מוטי מוסקל • מעד'א חסבאני • אייל שליין • אסף שביט • ליאור שלו • עימאד פארס • שלמה דגן • פינקי זוארץ • אבי פלד • שלומי דהן • מרדכי כהנא • טל חרמוני • עמוס הכהן • דדו בר כליפא • קובי הלר • לירון בטיטו • טל אשור • אסף חממי • טל אשור |

 |
דגל העם הקומיקי
ה**קומיקים** (בקומיקית: **къумукълар**, "קומוקלאר"; ברוסית: **кумыки**, "קומיקי") הם עם טורקי החי במישור הקומיקי בצפון דאגסטן (צפון קווקז), באזור נהר טרק, ועל חוף הים הכספי. הקומיקים מהווים כ-14.2% מאוכלוסיית דאגסטן, ובשנת 2002 נערך סקר אוכלוסין שמצא כי מספרם הכולל בדאגסטן הוא 365,804. כן שוכנים כ-12,700 קומיקים בצפון אוסטיה - אלניה, 12,300 קומיקים שוכנים במחוז טיומן, 9,600 קומיקים הם תושבי המחוז האוטונומי חנטי ומנסי (אוגרה), 8,900 קומיקים שוכנים בצ'צ'ניה ואלפים בודדים במקומות נוספים ברחבי הפדרציה הרוסית.

הקומיקים דוברים את השפה הקומיקית (אנ'), המשתייכת למשפחת השפות הטורקיות. הקומיקים מחזיקים בדת האסלאם הסוני, אך ישנם מנהגים עממיים השומרים על רוח התקופה הקדם איסלמית.

יש הסבורים כי העמים "קאמי" ו"קאמאקים" המופיעים בכתבי תלמי הם הקומיקים. כמו כן ישנם הרואים בהם צאצאי הכוזרים, שהתאסלמו לאחר נפילת הממלכה הכוזרית. המלומד א' ואמברי מניח כי הקומיקים הגיעו למקום מושבם הנוכחי בשיאה של האימפריה הכוזרית במהלך המאה ה-8. במהלך המאה ה-16 עד המאה ה-18 הקימו הקומיקים ממלכה עצמאית שמושבה בטארקי והיא הונהגה על ידי מנהיג שתוארו "שמחל". בשנת 1559 החלה החדירה הרוסית לאזור, והצאר פטר הגדול החל לבנות מצודות בטריטוריה הקומיקית. החדירה הרוסית המשיכה עד הסכם גוליסטן מ-1813 שסיפח את כל אזור דאגסטן לתחום האימפריה הרוסית. לאחר נפילת ברית המועצות הפכה דאגסטן לסובייקט פדרלי של הפדרציה הרוסית. חוקת דאגסטן מקפידה על מתן שוויון לעמי דאגסטן השונים והכרה בתרבותם, ובכללם הקומיקים. ישנם לאומנים קומיקים כסלאו אלייב הקוראים להשתלטות הקומיקים על דאגסטן, ברוח האימפריה הכוזרית העתיקה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קומיקים** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548478905171
* LCCN: sh85073432
* TDVİA: kumuklar

 |
**קימיקו אוסאדה באומן** (אנגלית: **Kimiko Osada Bowman**;‏ 1927 – 13 בינואר 2019) הייתה סטטיסטיקאית אמריקנית ממוצא יפני. ידועה במחקריה בתחום שערוך התפלגויות ואמידת נראות מקסימלית, וכן בפעילותה למען אנשים עם מוגבלויות.

ביוגרפיה
--------

באומן נולדה ביפן. בגיל צעיר חלתה במחלת הפוליו והייתה למשותקת מהצוואר ומטה, אולם למדה ללכת שוב לאחר שנתיים של פיזיותרפיה.

באומן החלה בלימודי כלכלת הבית באוניברסיטת רדפורד, אך נשיא האוניברסיטה שכנע אותה ללמוד מדעים. ב-1960 סיימה את לימודיה והוענק לה תואר ראשון במתמטיקה ובכימיה. היא זכתה במלגה מטעם המכונים הלאומיים לבריאות (NIH) ללימודים במכון הפוליטכני של וירג'יניה והשלימה תואר שני (1961) ושלישי (1963) בסטטיסטיקה. קיבלה גם תואר שלישי בהנדסה מתמטית באוניברסיטת טוקיו (1987).

לאחר סיום לימודיה בווירג'יניה, עבדה במעבדה הלאומית באוק רידג' (אנ') עד פרישתה ב-1994. עם זאת, המשיכה לעבוד במכון כחוקרת אורחת.

באומן פעלה למען אנשים עם מוגבלויות. היא הייתה חברה בוועדת שוויון הזכויות במכון הלאומי למדעים וכן הייתה יושבת ראש הוועדה למען אנשים עם מוגבלויות. פעילותה בוועדה הובילה לתקצוב מענקי מחקר, מגורים מתאימים וציוד מיוחד לאנשים עם מוגבלויות שאפשרו את השתתפותם במחקר המדעי במכון. כן הייתה חברה בוועדה המיוחדת שהקים הנשיא קלינטון לקידום תעסוקת אנשים עם מוגבלויות, והייתה אחראית לחלק העוסק באנשים עם מוגבלויות במפקד האוכלוסין של שנת 2000.

עבודתה המדעית
-------------

עבודתה המדעית של באומן התמקדה בתחום הסטטיסטי של אמידה, ובעיקר באמידת נראות מרבית. ביחד עם ל. ר. שנטון היא פיתחה נוסחאות לאמידה של מומנטים גבוהים של אומדי נראות מרבית, וכן לאמידת אחוזונים של התפלגויות פירסון. כן פיתחה אלגוריתמים לחישוב סדרות מתבדרות. במהלך הקריירה שלה פרסמה באומן 156 מאמרים מדעיים, שלושה ספרים, וכן שמונה פרקים בספרים.

הכרה מקצועית
------------

באומן נבחרה כעמיתה באיגוד האמריקני לקידום המדע ב-1970, וכעמיתה באיגוד האמריקני לסטטיסטיקה ב-1976 (באותה שנה עם ג'יין קלייר רידלי). ב-1978 נבחרה כעמיתה במכון הבינלאומי לסטטיסטיקה, וב-1987 לעמיתה במכון לסטטיסטיקה מתמטית.

קישורים חיצוניים
----------------

* קימיקו באומן, באתר פרויקט הגנאלוגיה במתמטיקה

* Snider, Val, Never Say Never, Statisticians in history, Amstat News, American Statistical Association, pp. 4–6
* Kimiko O. Bowman, Retired Senior Research Staff Member, Oak Ridge National Laboratory, Computer Science and Mathematics Division

* פרסומים של ק. באומן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007435366005171
* ISNI: 0000 0001 0933 3002
* LCCN: n77019400
* MGP: 15082
* NTA: 069136424
* SUDOC: 073996548
* VIAF: 109490225
* WorldCat: lccn-n77019400

 |
פירוש נוסף ערך זה עוסק בעיר זהב אגדית. אם התכוונתם למשמעות אחרת, ראו אל דוראדו (פירושונים).
רפסודת מואיסקה הוא פסל זהב פרה-קולומביאני המייצג את הטקסים שערכו העם הילידי מואיסקה באגם גואטביטה שעל בסיסם התפתח המיתוס של אל דוראדו. הפסל התגלה במערה בפאסקה שבקולומביה ב-1856 יחד עם חפצים מוזהבים רבים.
**אל דוראדו** (פירוש המילה בספרדית "המוזהב") הוא המונח בו השתמשה האימפריה הספרדית לתיאור עיר זהב אגדית, אשר הייתה אמורה להתקיים באמריקה הדרומית. במהלך המאה ה-16 התפשטה שמועה בקרב הקונקיסטאדורים הספרדים, שצ'יף השבט של העם הילידי מואיסקה (Muisca) נהג להתרחץ באגם, כאשר הוא מכוסה לחלוטין באבקת זהב. השמועה הובילה לכך שהושקו משלחות רבים לאיתור העיר אל דוראדו, לא רק על ידי הספרדים, אלא גם על ידי ההולנדים, הצרפתים והאנגלים. במהלך המאה ה-18 נערכו חיפושים נרחבים אחר אל דוראדו באזורים בהם שוכנות בימינו קולומביה, ונצואלה, ברזיל, סורינאם, וגיאנה. על אף השמועות הרבות על מיקומים אפשריים אל דוראדו לא נמצאה.

הטקס השבטי
----------

לפי הסיפור המקורי, כיסה עצמו הצ'יף של המואיסקה באבקת זהב במהלך טקס דתי שנערך באגם גוואטביטה, אשר ממוקם בקרבת המקום בו נמצאת כיום העיר הקולומביאנית בוגוטה.

העיר האגדית
-----------

המונח אל דוראדו יוחס בהמשך לעיר האגדית מאנואה בה היו אמור להימצא זהב ואבנים יקרות בשפע. העיר אל דוראדו היוותה מקור השראה לאירופאים רבים שהגיעו לאזור במשך קרוב למאתיים שנה.

האגדה הייתה בעלת וריאציות רבות וגרמה לכך שספרדים רבים הובילו משלחות חיפוש אחר האוצר, אך אף משלחת לא הצליחה למצוא את אל דוראדו.

מטפורה
------

כיום נעשה שימוש במונח "אל דוראדו" כמטפורה למקום בו ניתן להתעשר במהירות.

אזכורים בתרבות
--------------

|  |  |  |  |  |  |  |  |
| --- | --- | --- | --- | --- | --- | --- | --- |
| מוזיקה
* אל דוראדו - אלבום של הלהקה Electric Light Orchestra‏ (1974)
* Helldorado - אלבום של הלהקה W.A.S.P.‏ (1999)
* אלדוראדו - אלבום של הזמר יהלי סובול והמוזיקאי רע מוכיח (2008)
* אל דוראדו - שיר של להקת איירון מיידן (2010)
* El Dorado - שיר של להקת אקסו (2015)
* אל דוראדו - אלבום של שאקירה (2017)
* חארבו דארב - שיר של הראפר רביד פלוטניק (2019)
* אל דוראדו - שיר של הזמר סטלר (2021)
* בשיר "ונצואלה" שכתב דן אלמגור יש את השורה "מכרות זהב באל דוראדו"

משחקי מחשב
במשחק "Uncharted: Drake's Fortune" יוצאים במסע חיפושים אחר האל דוראדו. | קולנוע
* המסכה של זורו (1998)
* הדרך לאל דוראדו (2000)
* אוצר לאומי: ספר הסודות (2007)
* אינדיאנה ג'ונס וממלכת גולגולת הבדולח (2008)
* הפנתר השחור (2018)
* דורה והעיר האבודה (2019)

טלוויזיה
* ערי הזהב הנסתרות (1982–1983, 2012–2016)
* חופים של סודות (2023)
 |  |  |  |  |  |  |

קישורים חיצוניים
----------------

* אל דוראדו, באתר אנציקלופדיה בריטניקה (באנגלית)
* אל דוראדו, דף שער בספרייה הלאומית
* אל דוראדו, באתר אנציקלופדיית ההיסטוריה העולמית (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533401605171
* BNE: XX528226
* BnF: cb12653743f (data)
* GND: 4092479-8
* LCCN: sh85041452
* NDL: 00562039
* VIAF: 313029272
* WorldCat: viaf-313029272

 |
אין לבלבל עם אין לבלבל ערך זה עם הערך "יום הוויסקי העולמי".
**יום הוויסקי הבין-לאומי** (באנגלית: **International Whisk(e)y Day**) חל ב-27 במרץ מדי שנה מאז שהוכרז בשנת 2008. היום מציין באופן ציבורי את התמיכה במחקר מחלת פרקינסון ואת ההנאה משתיית וויסקי.

שם היום הוא עם סוגריים whisk(e)y כדי לציין גם את הוויסקי הסקוטי, הקנדי והיפני (ששמם הוא whisky) וגם את הוויסקי האירי והאמריקאי (whiskey).

מייסד
-----

יום הוויסקי הבינלאומי הושק בשנת 2009 בפסטיבל יום הוויסקי בצפון הולנד בהשתתפות כמה כתבי ויסקי. האירוע נוצר לכבוד הסופר הבריטי מייקל ג'קסון והוא נחגג ביום הולדתו.

השתתפות
-------

המשתתפים מוזמנים להרים כוסית ולשתות ויסקי לכבוד אהבת המשקה וכן לחייו של מייקל. אחרים משתתפים באמצעות מדיה חברתית באמצעות האשטאג # whiskyday2015. ברים שונים מציעים תפריטים מיוחדים ב-27 במרץ כדי לציין את היום.

מתוך האתר הבינלאומי של יום הוויסקי הבינלאומי: היום הוא חגיגה ללא מטרות רווח של וויסקי, אשר לא מקבל מימון והוא מנוהל כולו על בסיס תשוקתם של חובבי ויסקי מרחבי העולם. אז אם אתה אוהב ויסקי ורוצה לעזור להפיץ את הבשורה, אז לך לספר למישהו על זה."

ימי ויסקי אחרים
---------------

אין להתבלבל בין יום הוויסקי הבינלאומי לבין יום הוויסקי העולמי ויום הבורבון הלאומי אשר נופלים בחודש מאי ויוני בהתאמה.

על רקע הדמיון, ישנו סכסוך עם יום הוויסקי העולמי. התנגשות זו קיימת משום שיום הוויסקי העולמי הוא התאריך הידוע יותר בארצות הברית ומארגני יום הוויסקי הבינלאומי אינם רוצים להיתפס כהעתקה וכחיקוי אף על פי שייסדו את היום ארבע שנים קודם לכן. חלק מן הסכסוך קשור בעובדה כי שתי הקבוצות משתמשות בהאשטאג דומה אשר אינו ברור לרוב האנשים למי הוא שייך. עם זאת, התאריכים של כל אירוע הם בימים נפרדים בחודשים נפרדים.

לעומת זאת, אין כמעט סכסוך עם יום בורבון הלאומי שכן חג זה מציין במיוחד את "רוח הילידים" של אמריקה ולא, באופן כללי, את כל הוויסקי.

הערות שוליים
------------

1. 1 2 3  "International Whisk(e)y Day | #WhiskyDay2015 - the 7th annual official day celebrating whisk(e)y". Internationalwhiskyday.org. נבדק ב-2015-03-30.
2. ↑  "Mark Connelly is fundraising for Parkinson's UK". Justgiving.com. 2013-03-27. אורכב מ-המקור ב-2015-04-02. נבדק ב-2015-03-30.
3. ↑  "Whiskey vs. Whisky: What's the Difference? — Straight Up Cocktails and Spirits". Thekitchn.com. 2009-11-06. נבדק ב-2015-03-30.
4. ↑  Oliver Klimek (2014-03-27). "International Whisky Day Special – A Bunch Of Dusty Scotch Blends — Dramming". Dramming.com. נבדק ב-2015-03-30.
5. ↑  "Tweets about #worldwhiskyday hashtag on Twitter". Twitter.com. 2015-03-19. נבדק ב-2015-03-30.
6. ↑  "International Whisk(e)y Day | Untitled | Drink Events". Chicagoreader.com. נבדק ב-2015-03-30.
7. ↑  "World Whisky Day". Worldwhiskyday.com. 2015-02-17. נבדק ב-2015-03-30.
8. ↑  "National Bourbon Day". Nationalbourbonday.com. נבדק ב-2015-03-30.
9. ↑  "International Whisk(e)y Day | #WhiskyDay2015 - the 7th annual official day celebrating whisk(e)y". Internationalwhiskyday.org. נבדק ב-2015-03-30.
10. ↑  "National Bourbon Day". National Bourbon Day. נבדק ב-2015-03-30.
אריאל גידל קוף מוחרם בשם מיכאל ללא גבה 

**אריאל בנבג'י** (נולד ב-1979) הוא יוצר ובמאי טלוויזיה ישראלי.

ביוגרפיה
--------

בנבג'י נולד וגדל בירושלים. למד בישיבת מעלה גלבוע ושירת כלוחם בנח"ל. ב-2008 סיים לימודי קולנוע וטלוויזיה בבית הספר סם שפיגל לקולנוע ולטלוויזיה בירושלים.

במהלך לימודיו עבד כמקרין ומפיק סרטים בסינמטק ירושלים.

ב-2008, סרט הגמר שלו, "ימי התשובה של רחמים חנוכה", זכה בציון לשבח בתחרות וולג'ין בפסטיבל הקולנוע ירושלים. הסרט עוסק ברחמים חנוכה המשתחרר מהכלא בעשרת ימי תשובה וחוזר לגור עם אביו, סופר סת"ם. רחמים מקווה לפתוח דף חדש בחייו, אלא שאביו הזקן התחייב לכתוב ספר תורה למשפחת חמישה, המאיימת על חיי שניהם אם אביו לא יסיים את עבודתו במועד.

עם תום לימודיו פנה בנבג'י ליצירה בטלוויזיה הישראלית. כתב את התסריט לעונה הראשונה של "בלו נטלי" (2010) יחד עם רוית הכט ונויה נוריאל, ביים את סדרות הטלוויזיה "אורים ותומים" (2011) ששודרה ב-Yes, ו"נויורק" (2012-2014) ביחד עם שוקי בן-נעים, אהד זקבך ואלעד חן. כמו כן ביים את "מריו" (2017) – סדרת טלוויזיה לבני נוער, ו"שבאבניקים" (2017) ששודרה ב-HOT, וכן סרט קצר "התחלה חדשה" (2016).

בנבג'י נשוי למירב ואב לשלושה.

פילמוגרפיה
----------

* ימי התשובה של רחמים חנוכה (סרט סטודנטים, במאי ותסריטאי, 2009)
* בלו נטלי (סדרת דרמה, דיאלוגיסט, 2010)
* אורים ותומים (סדרת טלוויזיה) (סדרת דרמה, במאי, 2011)
* נויורק (סדרת דרמה, במאי, 2012–2014)
* התחלה חדשה (סרט קצר, במאי, 2016)
* מריו (סדרת קומדיה לילדים, במאי, 2017)
* שבאבניקים (סדרת דרמה, במאי, 2017)
* יש לה את זה (קשת 12, במאי 2018)
* המדובב (במאי, 2019)
* ישמח חתני (קשת 12, במאי, 2020)
* בעלת החלומות (הוט, במאי, 2021)
* שנות ה-90 (רשת 13, במאי, 2021)
* המדובב - חשבון פתוח (יס, 2022, במאי)
* ההילולה

קישורים חיצוניים
----------------

* אריאל בנבג'י, במיזם "אישים" לתיעוד היצירה הישראלית
* אריאל בנבג'י, במסד הנתונים הקולנועיים IMDb (באנגלית)
* אריאל בנבג'י, באתר "אידיבי", מאגר הידע העברי לקולנוע ישראלי ועולמי
* אריאל בנבג'י, באתר סם שפיגל
* גילי איזיקוביץ, אלוהים שלי, רציתי שתדע, באתר הארץ, 15 בספטמבר 2011
* טלי ליברמן, להגשים את החלום, באתר ynet, 20 במרץ 2012
**יורי גידזנקו** (ברוסית: **Юрий Павлович Гидзенко**; ‏נולד ב־26 במרץ 1962) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ותחנת החלל הבין-לאומית.

ביוגרפיה
--------

יורי גידזנקו נולד בכפר במחוז מיקולאייב באוקראינה הסובייטית שאז הייתה חלק של ברית המועצות. בשנת 1979 הוא סיים לימודי בית ספר בקישינב. לאחר שירות צבאי הוא התקבל ללימודים בבית ספר לטייסי קרב בחרקיב. עם קבלת הסמכה לטייס קרב גידזנקו הוצב ביחידת חיל האוויר הסובייטי באזור אודסה. הוא קיבל הסמכה למדריך צניחה.

בשנת 1987 גידזנקו התחיל הכנות לטיסות חלל במרכז גגארין להכשרת קוסמונאוטים. הוא היה חבר בצוות גיבוי של מספר משימות חלל. בשנת 1995 הוא היה מפקד צוות של חללית סויוז TM-22 שהתחברה לתחנת החלל מיר. בתחנת החלל כבר פעיל משלחת מס' 19 בפיקוד אנטולי סולוביוב. לאחר העברת אחריות על תחנת החלל משלחת מס' 20 החלה בפעילות סדירה. הצוות פעל לפי תוכנית משותפת עם סוכנות החלל האירופית. הוא חזר לכדור הארץ לאחר 170 ימי טיסה ו-2 פעילויות חוץ רכביות.

באוקטובר 2000 גידזנקו טס לחלל בפעם השנייה כמפקד צוות סויוז TM-31. החללית התחברה לתחנת החלל הבין-לאומית ובכך החלה לפעול משלחת מס' 1 לתחנת החלל הבין-לאומית בפיקוד ויליאם שפרד. הוא שהה בתחנת החלל 140 ימים וחזר לכדור הארץ בטיסת STS-102 של מעבורת החלל דיסקברי.

באפריל 2002 גידזנקו טס לחלל בפעם השלישית כמפקד צוות סויוז TM-34. החללית התחברה לתחנת החלל הבין-לאומית. הוא שהה בתחנת החלל 9 ימים וחזר לכדור הארץ בטיסת סויוז TM-33.

גידזנקו עזב את יחידת הקוסמונאוטים בשנת 2004 עבר לעבודה במרכז גגארין להכשרת קוסמונאוטים. בשנת 2009 הוא מונה לסגן מפקד המרכז.

גידזנקו עם משפחתו מתגורר בעיר הכוכבים.

קישורים חיצוניים
----------------

ויקישיתוף מדיה וקבצים בנושא **יורי גידזנקו** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה (ברוסית)
* ביוגרפיה באתר מרכז הכנת הקוסמונאטוים (ברוסית)
**תומאס ארתור רייטר** (גרמנית: Thomas Reiter; ‏נולד ב־23 במאי 1958) הוא אסטרונאוט לשעבר מטעם סוכנות החלל האירופית, ואחראי על תחום טיסות החלל המאוישות בסוכנות ועל המבצעים שלה. רייטר, טייס לשעבר בחיל האוויר הגרמני ובעל דרגת בריגדיר גנרל, מחזיק בשיא השהייה בחלל לאסטרונאוט שאינו מתוכנית החלל הרוסית או האמריקנית. שיא זה עומד על 350 ימי שהיה בחלל.

השכלה
-----

רייטר, יליד פרנקפורט, גרמניה, הוא בוגר תואר בהנדסה אווירונאוטית מהאוניברסיטה הצבאית של גרמניה במינכן. בשנת 2010 הוענק לו תואר דוקטור לשם כבוד מאוניברסיטה זו. רייטר הוסמך כטייס בחיל האוויר הגרמני וכן השתלם בטיסה בטקסס, ארצות הברית.

קריירה כאסטרונאוט
-----------------

רייטר נבחר כאסטרונאוט מטעם סוכנות החלל האירופית, והשתלם בקורס הקוסמונאוטים של רוסיה. בשנת 1995 טס לחלל בחללית סויוז TM-22, שעגנה בתחנת החלל הרוסית מיר בתחנת החלל כבר פעלה משלחת מס' 19 בפיקוד אנטולי סולוביוב. לאחר העברת אחריות על תחנת החלל החלה לפעול משלחת מס' 20 בפיקוד יורי גידזנקו. רייטר שהה בתחנת החלל 179 יום, וביצע שתי יציאות מחוץ לתחנה, בהן ריחף בחלל וניסויים לפי תוכנית של סוכנות החלל האירופית.

בשנים 1996–1997, עבר רייטר השתלמויות נוספות בסוכנות החלל הרוסית, והוסמך לפיקוד על חלליות סויוז TM, כולל הנחתת חלליות מסוג זה על כדור הארץ.

רייטר התאמן למשימה בת חצי שנה על תחנת החלל הבינלאומית ושוגר אליה ב-4 ביולי 2006 במעבורת החלל דיסקברי (במשימת STS-121) והצטרף למשלחת מס' 13 לתחנת החלל הבין-לאומית. רייטר היה גם חלק מהמשלחת ה-14 לתחנת החלל, ושב לכדור הארץ במעבורת החלל דיסקאברי במשימת STS-116. שם המשימה שלו בתחנת החלל, כפי שנקבע על ידי סוכנות החלל האירופית היה Astrolab.

באוגוסט 2007 מונה רייטר לחבר הנהלת סוכנות החלל הגרמנית - DLR.

במרץ 2011, מונה רייטר למנהל תחום הטיסות המאוישות לחלל והמבצעים בסוכנות החלל האירופית. במסגרת אחריותו - טיסות חלל של אסטרונאוטים אירופים, ניהול משימות רכב האספקה החללית מסוג ATV, ניהול מרכז האסטרונאוטים של אירופה, וניהול המקטע הקרקעי של משימות החלל הבלתי מאוישות של סוכנות החלל האירופית, באמצעות מרכז הבקרה (ESOC) הממוקם בדארמשטאט, גרמניה.

קישורים חיצוניים
----------------

ויקישיתוף מדיה וקבצים בנושא **תומאס רייטר** בוויקישיתוף
* ביוגרפיה באתר סוכנות החלל האירופית
* תיוא משימה Astrolab

|  |  |
| --- | --- |
| בקרת זהויות עריכת הנתון בוויקינתונים | 
* GND: 119378981
* ISNI: 0000 0001 1457 5014
* LCCN: no2010187069
* VIAF: 161130918
* WorldCat: lccn-no2010187069

 |
**Colonization** הוא משחק אסטרטגיה ממוחשב מבוסס תורים אשר יצא לשוק על ידי חברת Microprose בשנת 1994, ומתבסס על תקופת הקולוניזציה האירופאית ביבשת אמריקה משנת 1492 ועד 1850. המשחק מזכיר בסגנונו את "Civilization", שפותח גם הוא בידי אותה חברה.

תיאור המשחק
-----------

ממשק המשתמש הבסיסי של המשחק דומה לזה של Civilization: מבט מלמעלה על מפה המחולקת למשבצות; לפני תחילת המשחק ניתנת האפשרות לשחק במפה של יבשת "העולם החדש", במפה אקראית שיוצר מנוע המשחק או במפה שמאפייניה, כמו גודל שטח היבשה ואקלים, נקבעים על ידי השחקן. כל משבצת יכולה להכיל יחידות, מושבות וכדומה. במשחק ניתן דגש גדול יותר למסחר ולפיתוח המושבות, ודגש נמוך יותר על קרבות. בניגוד ל-Civilization, אין במשחק התפתחות טכנולוגית.

השחקן יכול לשחק אחד מארבעה מהכוחות האירופאים הגדולים של אותה תקופה: אנגליה, ספרד, צרפת והולנד. לכל אחת מהמעצמות יתרון כלשהו.

היחידות במשחק הן של מתיישבים. ישנם מתיישבים חסרי הכשרה, וכאלו שמאומנים למשימה ספציפית, כגון: גידולים חקלאיים, הכנת סחורות, לחימה, פוליטיקה וכן הלאה. בכל מושבה ניתן לגדל מספר גידולים חקלאיים - מזון, טבק, כותנה, סוכר. כמו כן ניתן לכרות כסף וברזל ולצוד חיות לפרוות, בהתאם לסוג האדמות שעליהן הוקמה המושבה. בתוך המושבה יכולים המתיישבים לייצר סחורות כגון מעילים, בגדים, סיגרים, ורום. כמו כן הם יכולים לייצר כלים ורובים, לבנות מבנים נוספים במושבה, ולעסוק בפוליטיקה או בהטפה דתית.

תגבורת של מתיישבים מגיעה מארץ המוצא של השחקן אחת לזמן מסוים, כשכמות ההטפה הדתית במושבותיו יכולה להשפיע על פרק הזמן הזה (הדבר בא במטרה לבטא את המניעים של רבים מהמהגרים לעולם החדש שחיפשו חופש דתי). עיסוק בפוליטיקה מסייע למתיישבים לאמץ אידאולוגיה ליברלית שמשפרת את עבודתם, ולגיוס "אבות מייסדים" - דמויות חשובות מההיסטוריה של יבשת אמריקה שהשגתן מעניקה בונוסים לשחקן.

במשחק יש חשיבות רבה לקשר עם ילידי העולם החדש, האינדיאנים. ניתן לחיות עמם בשלום ולסחור אתם, וניתן גם להילחם בהם ולבזוז את עריהם. האינדיאנים מגיבים בתוקפנות להרס הסביבה ולכוחות צבאיים שנמצאים בקרבתם.

הדרך לניצחון במשחק עוברת דרך הכרזת עצמאות, שעבורה נדרש שלפחות חצי מהמתיישבים יאמצו את האידאולוגיה הליברלית. לאחר הכרזת העצמאות יוצאת ארץ המוצא של השחקן למלחמה נגד מושבותיו (בסגנון מלחמת העצמאות של ארצות הברית) ואם השחקן מביס אותה, הוא זוכה במשחק.

בשנת 2010 יצאה גרסה מחודשת של המשחק תחת השם Civilization IV: Colonization. המשחק יצא בעקבות ההצלחה הגדולה לה זכה Civilization IV, והתבסס על מנוע משחק זהה.

קישורים חיצוניים
----------------

* Colonization, באתר PCGamingWiki (באנגלית)
* Colonization באתר "*The Good Old Days*"

| Civilization |
| --- |
| משחקי Civilization | Civilization • Civilization II • Civilization III • Civilization IV • Civilization V • Civilization VI | סמליל המשחק הראשון בסדרה |
| כותרים נוספים | Colonization • CivCity:Rome • Civilization: Beyond Earth |
| שונות | Baba Yetu |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4395605-1

 |
**בְּדָן** היה יישוב יהודי בתקופת המשנה באזור השומרון.

היישוב נזכר במסכת עורלה במשנה בזכות רימוניו המפורסמים, לצד "אגוזי פרך", שמקומה לפי הסברה בכפר בית פוריכ, מזרחית לשכם. זאת, כאשר פירות אלו הובאו כדוגמה לדבר שבמניין, דהיינו, דברים שמפני חשיבותם היו נמכרים במספר, ולא במשקל או במידה. הרימונים נחשבו לטובים ביותר בשל שפע המים הנובעים מהמעיינות ובשל החמימות היחסית של סביבת בדן שמצויה ברום נמוך מאוד ביחס לשאר הרי השומרון, בשל היותה מצויה בעמק תרצה הנמוך.

"רימוני בדן" נזכרים גם במסכת כלים במשנה לעניין מעשרות, לצד "חצירי גבע", שמקומה לפי הסברה בכפר ג'בע שבשומרון: "ולמה הוזכרו רימוני בדן ... אמר רבי יוסי, לא הוזכרו רימוני בדן וחצירי גבע אלא שיהו מתעשרין ודאי בכל מקום".

כמו כן, נזכרים "רימוני בדן" בתלמוד.

בתנ"ך נזכר "בְּדָן" כאחד מצאצאיו של מנשה. ובנוסף בדברי שמואל אל העם נזכר שופט ששמו בדן.

היישוב הקדום מזוהה כיום עם החורבה ואתר המעיינות **עין באד'אן**, צפונית מזרחית לשכם, בתחילתו של נחל תרצה.

הערות שוליים
------------

1. ↑  משנה, מסכת ערלה, פרק ג', משנה ח'.
2. ↑  משנה, מסכת כלים, פרק י"ז, משנה ה'.
3. ↑  תלמוד ירושלמי, מסכת דמאי, פרק ב', הלכה א'; תלמוד ירושלמי, מסכת ערלה, פרק א', הלכה ד'; תלמוד ירושלמי, מסכת ערלה, פרק ג', הלכה ד'; תלמוד בבלי, מסכת יבמות, דף פ"א, עמוד ב'; תלמוד בבלי, מסכת עבודה זרה, דף ע"ד, עמוד א'.
4. ↑  ספר דברי הימים א', פרק ז', פסוק י"ז.
5. ↑  שמואל א יב יא, חז"ל מפרשים שבדן בהקשר זה הוא כינוי לשמשון.
6. ↑  ש' דר וז' ספראי (עורכים), **מחקרי שומרון: קובץ מחקרים**, הקיבוץ המאוחד, 1986, עמ' 148; י' אליצור, **שמות מקומות קדומים בארץ ישראל השתמרותם וגלגוליהם**, הוצאת יד יצחק בן-צבי והאקדמיה ללשון העברית, עמ' 350. א' דמסקי, "רשימות-היחס של מנשה ומקומה של נחלת מִלכה בת צלפחד", ארץ ישראל טז (תשמ"ב), עמ' 75-70
**מסורת הש"ס** (בתחילה נקרא **מסורת התלמוד**) הוא חיבור של הרב יהושע בועז שתוכנו מראי מקומות למקורות מקבילים בספרות חז"ל (משנה, תוספתא ומקבילות בתלמוד הבבלי עצמו).

החיבור ותולדותיו
----------------

'מסורת התלמוד', נדפס תחילה כספר בשנת רפ"ג והפניות למקבילות צוינו לפי פרקי התלמוד בלבד. לשם הדפסת התלמוד בוונציה בידי מדפיס התלמוד הנוצרי מארקו יושטיניאן בשנים ש"ו - שי"א ערך הרב יהושע בועז את ההפניות בצורה מדויקת יותר - לפי דפי התלמוד המודפס. ההפניות הן למקבילות במשנה בתלמוד ובתוספתא.

בדפוס באזיליאה שונה שם החיבור למסורת הש"ס, יש הסבורים שהדבר נעשה מחמת הצנזורה הנוצרית, ושם זה נותר לחיבור עד היום.

בשנים שלאחר מכן נוספו שתי השלמות גדולות לחיבור זה - האחת בדפוס אמשטרדם בשנים תע"ד - תע"ז, בידי הרב יוסף שמואל מקראקא שהרחיב את מסורת הש"ס לפי שלושה ממה שהיה בה לפני כן. תוספת שנייה שנעשתה בידי הרב ישעיה פיק ברלין נדפסה בדפוס דיהרנפורט בשנים תק"ס - תקס"ד. התוספות החדשות הודפסו בתוך סוגריים מרובעים. כל התוספות הללו נדפסו במהדורות המצויות של התלמוד.

כיום החיבור מודפס בכל מהדורות הש"ס. ההפניה בש"ס וילנא היא לרוב באמצעות כוכבית, כשהמקבילה רשומה בשולים מול הכוכבית, ובדפוסים חדשים רבים ההפניה היא באמצעות אות קטנה, המפנה למדור מסורת הש"ס המופיע בצד העמוד.

בחלק ממהדורות הש"ס החדשות, כגון עוז והדר, ישנן תוספות נוספות לחיבור זה. רבי שבתי זוסמן חיבר את הספר "מאיר נתיב" המרחיב את מסורת הש"ס, וכולל ציונים גם לדברי רש"י ותוספות. חיבור זה הודפס בחלק ממהדורות הש"ס.

קישורים חיצוניים
----------------

* דון יהודה לבית גדוליה, **מסורת התלמוד**, ‏שאלוניקי רפ"ג, באתר היברובוקס. המהדורה הראשונה של מסרת הש"ס, שנדפסה כספר בפני עצמו ולא על דפי התלמוד.

הערות שוליים
------------

1. 1 2  מבוא לתלמוד בבלי מהדורת עוז והדר
כיפה עם סרט (משמאל) וכיפה בלי סרט (מימין). בציבור החרדי הליטאי-ספרדי מסמל קיומו של הסרט את רמת ה"מודרניות" או ה"צו"ליות" של החובש אותה. בדרך כלל, כיפה עם סרט נחבשת על ידי חרדים אדוקים יותר.
**צוּ"ל**, או **צוּלניק** או **צוּלער** (בלשון נקבה: **צוּ"לית** ו**צוּ"לניקית**) הוא שם תואר סטריאוטיפי בסלנג הדתי והחרדי לדמות המאופיינת בצדיקות יתר ופעמים רבות אף צדקנות, לפעמים בקונוטציה שלילית. הכינוי מורכב מראשי התיבות של הביטוי צדיק ורע לו.

הצו"ל האופייני נתפס כמי שמציית לכללים, וכן כאחד שאינו משקיע בלבושו ומחמיר בהלכות מעבר למה שנדרש ממנו ב"דרגתו הרוחנית". הצו"ל יהיה טיפוס רציני, מתנזר ממנעמי העולם הזה עד כמה שניתן, וייתפס לרוב עוסק בפעולה דתית כמו לימוד או תפילה. 

הצו"ליות האופייניות נתפסות ככאלה הלבושות בצניעות מוקפדת, ולרוב הן יימנעו בצורה מכוונת מלבוש העלול להיתפס כ"מודרני". הן אף יעסקו רבות בפעולה דתית כמו קריאת ספרי מוסר, אמירת תהילים או התנדבות בארגון חסד.

המילה אינה משמשת דווקא כאפיון שלילי אלא גם כפרמטר המתאר את רמת ה"צדיקות" של האדם המדובר.

במהלך השנים התפתח סלנג הצו"ל ונוספו לו כמה מילים שמגדירות את רמת וסגנון הצוליו"ת, צו"ל נזוף - שפירושו כי מעבר למה שמסמל הצו"ל הרגיל, אותו אדם מתהלך כשעל פניו הבעה כשל אדם נזוף. כמו כן צו"ל עולמים - שפירושו מי שלעולם לא נראה חיוך על פניו. מהצד השני צו"ל שמח - בא לבטא סגנון של בחור או ישיבה שלמרות ההתנהגות הרצינית, מוטיב השמחה משתלב עם הציות וההתנזרות. צו"ל מתפתח - שפירושו מי שבמקור התנהגותו וקוד לבושו הוא של צו"ל, אבל הוא בתהליך של התפתחות ללבוש והתנהגות פתוחה יותר. בחלק מהישיבות ישנם סלנגים נוספים שבאים לבטאות את סגנונו של הצו"ל, כצו"ל סוודר וצו"ל טישו.

בסדרה שבאבניקים השחקן אורי לייזרוביץ' שמגלם את דמותו של גדליה משחק את דמות הצו"ל בישיבה, הסדרה הכניסה את המונח לשיח הישראלי.

ראו גם
------

* עגה חרדית

הערות שוליים
------------

1. ↑  *הוא צו"ל והוא ימות צו"ל - שבאבניקים בקרוב*, נבדק ב-2024-03-25
2. ↑  הרב אברהם סתיו, עמוק בפנים כל אחד רוצה להיות צו"ל, באתר מקור ראשון
**פרנסס לואיז "לו" פרקר** (באנגלית: **Frances Louise "Lu" Parker**; נולדה ב-16 באפריל 1968) היא שחקנית ועיתונאית אמריקאית. מיס ארצות הברית לשנת 1994.

ביוגרפיה
--------

פרקר נולדה באנדרסון, דרום קרוליינה והיא בעלת תואר ראשון באנגלית.

לאחר שסיימה את הקולג' לימדה ספרות אנגלית בתיכון. עבודתה הראשונה בטלוויזיה הייתה בתחנה בצ'ארלסטון (קרוליינה הדרומית), שם שימשה ככתבת וכמגישה מחליפה. 

לאחר שניצחה בתחרות מיס דרום קרוליינה, קטפה גם את תואר מיס ארצות הברית לאחר שהרשימה את השופטים בכל אחד משלבי התחרות. בתחרות מיס תבל היא סיימה במקום הרביעי.

פארקר החלה לעבוד בתחנת חדשות בסן אנטוניו ובשנת 2000 קודמה לתפקיד המגישה המרכזית. ב-2003 החלה להנחות תוכנית בוקר שם. 

ב-2010 ייסדה את "פרויקט לו פארקר" שמטרתו לשפר את מצבם של בעלי החיים הנמצאים ללא מחסה. 

היא השתתפה כשחקנית אורחת (בעיקר ככתבת טלוויזיה) בסדרות טלוויזיה, בהן שקר לי, מונק, גבירתי הנשיא וימיי חיינו.

חיים אישיים
-----------

ב-2009 החלה לנהל מערכת יחסים עם ראש עיריית לוס אנג'לס אנטוניו ויאראיגוסה.ב-2012 הם נפרדו.

קישורים חיצוניים
----------------

ויקישיתוף מדיה וקבצים בנושא **לו פארקר** בוויקישיתוף
* 

* אתר האינטרנט הרשמי של לו פארקר (באנגלית)
* לו פארקר, ברשת החברתית אקס (טוויטר)

* לו פארקר, במסד הנתונים הקולנועיים IMDb (באנגלית)

הערות שוליים
------------

1. ↑  By MJ LEE, Villaraigosa and girlfriend split up, POLITICO, ‏07/04/2012

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 2067 2662
* LCCN: n2011042092
* VIAF: 171681035
* WorldCat: lccn-n2011042092

 |
**ברוזה ארנה** (בגרמנית: **Brose Arena**) הוא מתקן ספורט רב-תכליתי שנבנה בשנת 2001 בעיר במברג שבמדינת בוואריה, גרמניה, והוא נחשב לשלישי בגודלו בבוואריה אחרי ההיכל האולימפי של מינכן ונירנברג ארנה (גר').

לאולם קיבולת מושבים של 6,249 איש במשחקי כדורסל והוא משמש כאולמה הביתי של קבוצת הכדורסל המקומית ברוזה באסקט, המשחקת בבונדסליגה וביורוליג. במברג היא קבוצת כדורסל מובילה בגרמניה – בעונת 2013/2012 זכתה באליפות רביעית ברציפות, ובסך הכל באמתחתה 8 אליפויות (כולל העונה 2016/2015).

המתקן משמש לאירועי ספורט מקומיים ובינלאומיים שונים: כדורסל, כדורעף, טניס, וכו'; וכן כאולם הקונצרטים. בעונת 2010/2009 שיחק בו מועדון הכדורעף פרנקן במסגרת הבונדסליגה. ב-10–12 בפברואר 2012, אירחה הארנה את משחקי גביע דייוויס של נבחרת גרמניה נגד נבחרת גביע דייוויס של ארגנטינה (נסתיים 1:4 לטובת האורחים). לאולם הקונצרטים קיבולת מושבים של 8,000 איש. בנוסף אוניברסיטת במברג מקיימת במתקן בחינות. 

בשמה הנוכחי נקראת מאז ה-1 באוקטובר 2013 על שם ספקית הרכיבים לתעשיית הרכב "Brose Fahrzeugteile". בתוך כך שופרה האקוסטיקה, הותקן מסך קובייה חדש עם טכנולוגיית LED חדישה והוחלפו המושבים. 

* ברוזה ארנה מבפניםברוזה ארנה מבפנים
* ברוזה ארנה מבחוץברוזה ארנה מבחוץ

קישורים חיצוניים
----------------

ויקישיתוף מדיה וקבצים בנושא **ברוזה ארנה** בוויקישיתוף
* אתר האינטרנט הרשמי של ברוזה ארנה (בגרמנית)
* ברוזה ארנה, ברשת החברתית פייסבוק

הערות שוליים
------------

1. ↑  Brose Bamberg with first win in Euroleague 2016/2017 (באתר הקבוצה).
2. ↑  ברוזה באסקט, באתר הרשמי של היורוליג.
3. ↑  גרמניה-ארגנטינה, באתר גביע דייוויס.(הקישור אינו פעיל, 14 בינואר 2017)
4. ↑  ראו למשל הקונצרט של הזמרת הנורווגית קייט הבנביק שהתקיים באולם (אז נקרא "יאקו ארנה") ב-29 במאי 2010, באתר Reverbnation.

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: c44acb67-89b5-4125-94fa-be4857ad0b7a

 |
**ניר ברדע** (נולד ב-25 בינואר 1996) הוא כדורגלן ישראלי המשחק בעמדת הבלם בסבאיל מליגת העל האזרית.

קריירת מועדונים
---------------

ברדע החל לשחק כדורגל בקבוצת הילדים של הפועל ראשון לציון, ובהמשך עבר במחלקות הנוער של מכבי תל אביב ומכבי פתח תקווה. בגיל 17 הצטרף לקבוצת הנוער של הפועל רמת גן, וב-19 במאי 2014 ערך את הופעתו היחידה בקבוצה הבוגרת של המועדון, בתיקו 0–0 נגד הפועל פתח תקווה בליגה הלאומית.

בקיץ 2014 הצטרף למחלקת הנוער של מועדון ספורט אשדוד. ב-23 באוגוסט 2015 ערך את הופעת הבכורה שלו בקבוצה הבוגרת של המועדון, בהפסד 1–2 להפועל בני לוד, ועד לסיום העונה ערך 11 הופעות והיה שותף להעפלתה של הקבוצה בחזרה לליגת העל. ב-24 בדצמבר 2016 ערך את הופעת הבכורה שלו בליגת העל, כשפתח בהרכב בהפסד 0–1 למכבי תל אביב. ב-6 בינואר 2017 הבקיע את שער הבכורה שלו בקריירה, בניצחון 3–1 על הפועל אכסאל במסגרת גביע המדינה, ובסך הכל ערך 13 הופעות ליגה בעונת 2016/2017. בעונה שלאחר מכן שותף בשמונה משחקי ליגה, ובעונת 2018/2019 הפך לשחקן הרכב קבוע בקבוצה.

ב-17 בינואר 2021 חתם בבודפשט הונבד מליגת העל ההונגרית לשלוש וחצי שנים. את הופעת הבכורה ערך ב-30 בינואר בניצחון קבוצתו 1–2 על וידאוטון, ועד לתום עונת הבכורה שלו ערך חמש הופעות ליגה בלבד. עונה לאחר מכן, בין היתר בעקבות פיטורי המאמן אישטוון פישונט בשלב מוקדם של העונה, שיחק בעיקר במדי קבוצת המילואים, כאשר במדי הקבוצה הראשונה ערך הופעת ליגה בודדת. באפריל 2022, לאחר כשנה במועדון, התיר ברדע את חוזהו והפך לשחקן חופשי. ב-8 ביולי 2022 חזר לישראל וחתם במכבי בני ריינה.

ב-4 ביולי 2023 חתם בסבאיל מליגת העל האזרית.

נבחרת ישראל
-----------

לזכותו של ברדע ארבע הופעות בנבחרת הצעירה עד גיל 21 של ישראל.

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑  יניב טוכמן‏, מ.ס אשדוד: ניר ברדע עובר להונבד ההונגרית תמורת חצי מיליון שקל, באתר וואלה!‏, 17 בינואר 2021
2. ↑  ירדן בלחסן, ‏ברדע התיר חוזה: יכול להוביל בגדולות של ישראל, באתר ONE‏, 29 באפריל 2022
3. ↑  רענן ברנובסקי‏, ניר ברדע חזר לישראל וחתם בבני ריינה. גם שלעאטה, עבאס וגינת מצטרפים, באתר וואלה!‏, 8 ביולי 2023
4. ↑  יניב טוכמן‏, זכו לקבלת פנים חמה: ניר ברדע וידין לוגסי חתמו בסבאיל האזרית, באתר וואלה!‏, 4 ביולי 2023
אדמונד עם אחיו ז'ול, 1854. צילום של אדריאן טורנשון ונדאר
**אדמון לואי אנטואן דה גונקור** (בצרפתית: **Edmond de Goncourt**;‏ 26 במאי 1822 – 16 ביולי 1896) היה סופר צרפתי, מבקר ספרות, מבקר אמנות, מוציא לאור ומייסד אקדמיית גונקור, המעניקה את פרס גונקור צרפתי.

ביוגרפיה
--------

נולד בעיר נאנסי שבחבל לורן בצרפת. למד בבית הספר התיכון קונדרסה בפריז. הוא ואחיו, ז'ול דה גונקור, החליטו לחיות מן הירושה שאימם השאירה להם. הם היו ציירים חובבים וערכו סיור באלג'ריה ובשווייץ שבו התנסו בציור בצבעי שמן. ב- 1850 שבו לפריז והחליטו להיכנס לעולם הספרות.

בשנת 1854 אדמון דה גונקור כתב בשיתוף עם אחיו, את "תולדות החברה הצרפתית בתקופת המהפכה". לאחר זאת המשיכו בכתיבה משותפת ויצרו רומנים ריאליסטיים, המכילים חומר תיעודי רב. בין ספריהם הידועים יותר "ז'רמיני לסרטה" משנת 1864 ו"מנט סלומון" משנת 1867. גיבורת הספר הזה היא יהודיה, המשפיעה על אמן לוותר על שאיפותיו.

האחים גונקור היו מחלוצי הנטורליזם הצרפתי, וריכזו סביבם רבים מסופרי צרפת של אותה תקופה, ביניהם אמיל זולא, גי דה מופסן ואחרים.

### יומני האחים גונקור

האחים גונקור התחילו לכתוב את "יומני האחים גונקור" בשנת 1850. בשנת 1870 מת ז'ול, ואחיו המשיך לכתוב את היומן לבדו עד שבועות ספורים לפני מותו ב-1896. ביומנים מופיע תיאור מלא חיים וכנה של עולמם, עולם האמנות והספרות בפריז, "עולם של יריבויות מרות וחברויות מרות, שבו כל ישיבה סביב שולחן קפה באחד הבולוורים הגדולים של פריז היתה הזדמנות לשיפור המעמד בהיררכיה הספרותית הביזנטינית".

לאחר מותו של אדמון דה גונקור נוסדה מעזבונו אקדמיית גונקור, המעניקה בכל שנה את פרס גונקור לסופרים צעירים.

אדמון דה גונקור מת בפריז ב-1896 ונקבר בבית הקברות מונמארטר שבעיר.

מקורות
------

* האנציקלופדיה הישראלית הכללית, הוצאת כתר
* *מיומני האחים גונקור*, מבחר בתרגום אברהם שלונסקי, הוצאת דורון 1945

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אדמון דה גונקור** |
| ויקישיתוף תמונות ומדיה בוויקישיתוף: **אדמון דה גונקור** |

* כתבי אדמון דה גונקור בפרויקט גוטנברג (באנגלית)
* אדמון דה גונקור, באתר "Find a Grave" (באנגלית)
* אדמון דה גונקור (1822-1896), דף שער בספרייה הלאומית

הערות שוליים
------------

1. ↑  G. C. Burton, "What's the Use?", **Science and Technology Review January/February 2015**, 2015-01-16

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289412705171
* BIBSYS: 90118603
* BNE: XX1162461
* BnF: cb11886441g (data)
* CANTIC: a11050019
* CiNii: DA01048614
* GND: 118540688
* ICCU: CFIV028308
* ISNI: 0000 0001 2101 4100
* LCCN: n80008550
* LNB: 000019988
* Léonore: 189493
* NDL: 00467316
* NKC: jn19990002772
* NLA: 36239663
* NLG: 111581
* NLK: KAC202367590
* NSK: 000053470
* NTA: 068374291
* RERO: 02-A003307166
* RKD: 344443
* SELIBR: 188421
* SNAC: w68k7bwm
* SUDOC: 027835987
* Trove: 1235045
* ULAN: 500114949
* VcBA: 495/126859
* VIAF: 54142921
* WorldCat: lccn-n80008550

 |